Document ID: 32014D0174

POLIITIKA- JA JULGEOLEKUKOMITEE OTSUS EUTM MALI/1/2014,
18. märts 2014,
Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülema nimetamise ning otsuse EUTM MALI/1/2013 kehtetuks tunnistamise kohta
(2014/174/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 17. jaanuari 2013. aasta ühismeedet 2013/34/ÜVJP Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) kohta, (1) eelkõige selle artiklit 5,
ning arvestades järgmist:
(1)
Nõukogu volitas poliitika- ja julgeolekukomiteed otsuse 2013/34/ÜVJP artikli 5 lõike 1 kohaselt tegema kooskõlas Euroopa Liidu lepingu artikliga 38 EUTM Mali poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas võtma vastu otsuseid järgmiste missiooni ülemate nimetamise kohta.
(2)
19. juulil 2013 võttis poliitika- ja julgeolekukomitee vastu otsuse EUTM MALI/1/2013, (2) millega nimetati brigaadikindral Bruno GUIBERT EUTM Mali ELi missiooni ülemaks.
(3)
15. veebruaril 2014 tegi Prantsusmaa ettepaneku nimetada brigaadikindral Bruno GUIBERT’i järglasena EUTM Mali ELi missiooni uueks ülemaks brigaadikindral Marc RUDKIEWICZ.
(4)
21. veebruaril 2014 soovitas ELi sõjaline komitee poliitika- ja julgeolekukomiteel nimetada brigaadikindral Bruno GUIBERT’i järglasena EUTM Mali ELi missiooni ülemaks brigaadikindral Marc RUDKIEWICZ.
(5)
Otsus EUTM MALI/1/2013 tuleks kehtetuks tunnistada.
(6)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ega rakendamises,
ON VÕTNUD VASTU KÄESOLEVA OTSUSE:
Artikkel 1
Mali relvajõudude väljaõppe toetamiseks läbiviidava Euroopa Liidu sõjalise missiooni (EUTM Mali) ELi missiooni ülemaks nimetatakse alates 1. aprillist 2014 brigaadikindral Marc RUDKIEWICZ.
Artikkel 2
Otsus EUTM MALI/1/2013 tunnistatakse kehtetuks.
Artikkel 3
Käesolev otsus jõustub 1. aprillil 2014.
Brüssel, 18. märts 2014

Labels: 18
15
5